# Balones

### De Viquipèdia

Balones
Localització

Municipi el Comtat
Gentilici | Baloner Balonera
Població (2002) | 180
Superfície | 11,20 km2
Densitat | 16,07 hab/km2
Altitud | 660 m
Nuclis de població | 1
Coordenades | 38° 44’ 12” N 0° 20’ 35” W
Predomini lingüístic històric | Valencià
Partit judicial | Alcoi

Balones és una població valenciana de la comarca del Comtat.

## [edita] Història

S’han trobat importants restes ibèriques a la partida de Pixòcol, entre elles la Bitxa de Balones. Antiga població musulmana. Després de ser conquerida per Jaume I a mitjan segle XIII, seguí sent un lloc de moriscos. L'any 1602 estava constituïda per 49 famílies. Balones s'integrà en el marquesat de Guadalest i, durant el s. XVI, pertanyé a la parròquia de la vall de Seta.

## [edita] Demografia i economia

La població, que l'any 1900 n'era de 318 habitants (baloners) ha minvat un 30% degut a l'emigració de llurs habitants a França, durant la primera meitat de segle, i als nuclis industrials més propers com ara Alcoi, des de la dècada dels 50. L’any 2002 el nombre d'habitants se xifra en 180. La seua economia es basa en l’agricultura de secà, olivera i ametla.

## [edita] Geografia

Ubicat en la vall de Seta, en la vessant meridional de la serra d’Almudaina, font als Frares de la Serrella. Hi ha les coves de sant Francesc, el tossal de la Creu o Llometa (900 m.) i el jaciment ibèric de Pitxòcol com a paratges més pintorescos. El seu terme abasta els 11,2 km2.

## [edita] Edificis d'interés

La població es conserva amb l’encant dels petits pobles amb les seues cases blanques i restes de les muralles àrabs. El seu patrimoni es concreta en:

- L’església barroca de sant Francesc d’Assís. Segles XVIII – XIX.
- El castell de Seta. Petit castell de guaita del qual romanen nombrosos elements malgrat trobar-se en ruïna absoluta.

## [edita] Gastronomia

De la seua gastronomia, la coca amb pebrera i tomata.

## [edita] Política

El govern municipal correspon al PP que té 4 dels 5 regidors, l’altre correspon al PSPV.

## [edita] Enllaços externs

- País Valencià, poble a poble, comarca a comarca, de Paco González Ramírez, d'on se n'ha tret informació amb el seu consentiment.
- Secció "Poble a poble" del Diari Parlem, d'on s'ha extret informació amb consentiment de l'autor.
- Institut Valencià d'Estadística.
- Portal de la Direcció General d'Administració Local de la Generalitat.

Obtingut de "http://ca.wikipedia.org../../../b/a/l/Balones.html"

Categoria: Comtat

##### Views

- Article
- Discussió
- Revisió actual

##### Cerca

##### En altres llengües

- Español
- Italiano
- Português